Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 325

c) különleges gázelszívót. Ha mérõrendszerben a mérõ kimeneti nyomása a légköri nyomás alá eshet, de magasabb marad, mint a mért folyadék telített gõznyomása, akkor az a)—c) pontokban felsorolt szerkezeteket egyesíteni kell egy automatikus szerkezettel, amely lelassítja és leállítja az áramlást, hogy megakadályozza a levegõ bejutását a mérõbe. Ha nem áll fenn a kockázata annak, hogy a mérõeszköz kimeneti nyomása a légköri nyomás alá eshet (különösen így van ez a csak teli tömlõs rendszereknél), nincs szükség az áramlást lelassító és leállító automatikus szerkezetre. 15.6.1.2. Az automatikus leállító szerkezettel ellátott speciális gázelszívót figyelõüveggel kell ellátni. 15.6.1.3. A közúti tartálykocsik rekeszeit el kell látni örvénylésgátlóval, kivéve, ha a mérõrendszernek van a 2.2.1.4. pont követelményeit kielégítõ gázleválasztója. 15.6.2. A kizárólag gravitációval mûködõ mérõrendszerek tegyenek eleget a következõ követelményeknek: 15.6.2.1. A mérõrendszert úgy kell megtervezni, hogy a rekesz vagy a rekeszek teljes tartalmát olyan térfogatáramon lehessen mérni, amely nagyobb vagy egyenlõ a mérõrendszer legkisebb térfogatáramával. 15.6.2.2. Ha fennáll a kapcsolat a mérõ és a tartályban lévõ gázfázis között, akkor megfelelõ szerkezettel meg kell akadályozni, hogy gáz jusson a mérõbe. 15.6.2.3. A tartály rekeszeit örvénylésgátlóval kell ellátni, kivéve, ha a mérõrendszernek van a 2.2.1.4. pontnak megfelelõ gázleválasztója. 15.6.2.4. A 2.3.1., 2.3.2. és 2.3.4. pontok követelményeit teljesíteni kell. Gyorsító szivattyú alkalmazható az átadásátvételi pont alatt, ha a fenti követelményeknek eleget tettek. A szivattyú nem okozhat nyomásesést a mérõben. 15.6.2.5. Nincs szükség gázjelzõre azokban a mérõrendszerekben, amelyekben közvetlenül az átadás-átvételi pont után speciális gázelszívó van egy automatikus leállító szerkezettel, és amelyeknek állandó légtelenítési összeköttetésük van a légkörrel. Kötelezõ azonban a gázjelzõ az olyan mérõrendszerekben, amelyekben kézi légtelenítés van közvetlenül az átadás-átvételi pont után, kivéve azokat a rendszereket, amelyekben a nyomás nem eshet a légköri nyomás alá. 15.6.3. A szivattyúval vagy gravitációval mûködõ mérõrendszereknek eleget kell tenniük a 15.6.1. és 15.6.2. pont követelményeinek. 15.6.4. A gáznyomással táplált mérõrendszerek mûködhetnek üres vagy teli tömlõs rendszerekként. A gáznak a mérõbe történõ belépését megakadályozó (a 2.3.3. pontban elõírt) készüléket a mérõvel összekötõ szerkezetben nem lehet olyan szûkület vagy részegység, amely valószínûleg nyomásveszteséget okozhat, és a folyadékban oldott gázok kiszabadításával gázképzõdményeket hozhat létre. Az ilyen rendszerekben legyen a tartályon belüli nyomást jelzõ nyomásmérõ. A nyomásmérõ számlapján fel kell tüntetni a megengedett nyomástartományt.

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes